**Samobor, 12. travnja 2022.**

**SPORTSKIM UDRUGAMA ČLANICAMA**

**SAMOBORSKOG ŠPORTSKOG SAVEZA**

***Predmet : Natječaj za prikupljanje zamolbi sportskih udruga članica Samoborskog športskog saveza za sufinanciranje školovanja i usavršavanja stručnih kadrova u sportu u 2022. godini***

Poštovani,

U privitku je tekst natječaja uz upitnik koji je potrebno popuniti za svakog kandidata koji se predlaže za stručno školovanje i usavršavanje, na temelju programa Javnih potreba u sportu Grada Samobora za 2022. godinu, - “Školovanje kadrova”

Kompletirane prijedloge, u skladu s pozivom, potrebno je dostaviti u Samoborski športski savez, Andrije Hebranga 26a, 10 430 Samobor.

Nekompletni i zakašnjeli prijedlozi neće se razmatrati.

S poštovanjem,

Tajnica:

Nika Fleiss

****

Samoborski športski savez na osnovu članka 2. Pravilnika o sufinanciranju školovanja i usavršavanja stručnih kadrova u sportu grada Samobora za potrebe sportskih udruga članica Samoborskog športskog saveza raspisuje

**NATJEČAJ**

za prikupljanje zamolbi sportskih udruga članica Samoborskog športskog saveza , a za potrebe sufinanciranje školovanja i usavršavanja kadrova u sportu u 2022. godini.

Pravo na sufinanciranje školovanja i usavršavanja stručnih kadrova imaju sve sportske udruge uredno registrirane kao članice Samoborskog športskog saveza, a koje su izvršile sve obveze prema Samoborskom športskom savezu u skladu sa Statutom i prijavile su se na raspisani Natječaj od strane Saveza.

Sufinanciranje stručnih kadrova vršiti će se u nekoliko razina:

- školovanje trenera  
- školovanje osoba osposobljenih za rad u športu  
- školovanje osoba koje sudjeluju u organiziranju i vođenju sportskog natjecanja  
- obvezno stručno usavršavanje trenera

Školovanje za stjecanje trenerskih zvanja vrši se posredstvom Hrvatske olimpijske akademije HOO-a(trenerski seminari i tečajevi), Kineziološkog fakulteta Sveučilišta u Zagrebu, Veleučilišta – odjel za izobrazbu trenera, odnosno Zakonom nadležnih institucija.

Prioritetno i prvenstveno će se sufinancirati školovanje za zvanje trenera, a za sve ostale programe školovanja i usavršavanja po Pravilniku o sufinanciranju školovanja i usavršavanja stručnih kadrova u sportu grada Samobora po mogućnostima.

Sportska udruga koja podnosi zamolbu za Natječaj mora, za svog kandidata, priložiti slijedeću dokumentaciju:

* popunjeni list – upitnik s podacima (u privitku)
* kraći životopis s pregledom postignutih rezultata u dosadašnjem radu (samo oni koji se prvi puta kandidiraju)
* za školovanje potrebno je dostaviti fotokopiju ugovora između polaznika i sportske udruge prema Pravilniku
* fotokopiju potvrde o upisu na Fakultet, Višu školu, Akademiju ili seminar koji organizira Zakonom nadležna institucija,
* fotokopiju dokumentacije o uplaćenoj školarini ukoliko je ista već morala biti uplaćena,
* odnosno potvrdu o sudjelovanju na seminaru sa specifikacijom troškova
* kandidati koji se prijavljuju za nastavak sufinanciranja školovanja moraju priložiti i potvrdu ustanove o uspješno završenim prethodnim semestrima.

Pismeno kompletnu dokumentaciju klubovi su dužni dostaviti na adresu:

Samoborski športski savez, Andrije Hebranga 26a, Samobor 10430, sa naznakom “Za školovanje i usavršavanje stručnih kadrova u sportu”.

Natječaj je otvoren do 01. 12. 2022. ili do potrošnje sredstava.

Nepotpune prijave klubova neće se razmatrati.

****